laion/Wikipedia-Exotic huggingface dataset:
המודל של פאסינגר לפיתוח זהות הומוסקסואלית ולסבית

המודל של פאסינגר לפיתוח זהות הומוסקסואלית ולסבית (באנגלית: Fassinger's model of gay and lesbian identity development) הוא ניסיון לפתח תיאוריה של מודל שמפתחת זהות הומוסקסואלית ולסבית, תוך התחשבות בהשפעות תרבותיות וקונטקסטואליות. המודל הוצג לראשונה על ידי רות אי. פאסינגר ב-1996, כמודל לפיתוח זהות לסבית. בשנה שלאחר מכן, המודל הותאם גם לגברים הומוסקסואלים. ב-1991, סוזן ר. מקקרן, קולגה של פאסינגר, חקרה התפתחות זהות בקרב קבוצה של שלושים ושמונה לסביות, שאינן זהות מבחינת גיל, השכלה, גזע, אתניות ועיסוק. ניתוח תוצאות מחקר זה הוביל להקמת שני תהליכים וארבעה שלבים ב-1996. ב-1997, פאסינגר וברט א. מילר חקרו קבוצה מגוונת דומה של הומואים, והתאימו את התיאוריה גם להם. פאסינגר הציעה שני תהליכים של פיתוח זהות: זהות מינית אינדיבידואלית המתייחסת למודעות פנימית וקבלת העצמי, וזהות חברתית בקבוצה הקשורה לתפקידו בקהילה הגאה. שני התהליכים מורכבים מארבעה שלבים עוקבים, בהם אדם יכול להשתייך בשלב אחר לכל תהליך: מודעות: תופס את עצמו כשונה מאנשים אחרים חקר: חקירת תחושות משיכה לאנשים מאותו המין העמקה/מחויבות: הפנמת תחושת העצמי כאדם גאה הפנמה/סינתזה: שילוב הזהות המינית של האדם בזהות הכוללת של האדם אנשים יכולים לחזור על שלבים אלו, כאשר מתרחשים השפעות סביבתיות חדשות, וההתפתחות בתהליך אחד יכולה להשפיע על ההתפתחות השנייה. בתהליך הזהות של חברות בקהילה הגאה, פאסינגר הציעה סמנים ספציפיים להדגמה של כל שלב: מודעות לקיומם של אנשים בעלי נטיות מיניות שונות. חקר יחסי האדם לקהילה הגאה. מחויבות לקהילה הגאה, כולל קבלת השלכות שעלולות להיות שליליות. הפנמת זהות קבוצת המיעוט על פני ההשפעות הקונטקסטואליות. המודל של קאס זהות מינית McCarn, S. R. (1991). "Validation of a model of sexual minority (lesbian) identity development". Unpublished master's thesis. Fassinger, R. E.; McCarn, S. R. "Revisioning sexual minority identity formation: A new model of lesbian identity and its implications for counseling and research" (PDF). Counseling Psychologist. 24: 508–534. ארכיון (PDF) מ-2014-02-11. נבדק ב-2021-01-29. Fassinger, R. E.; McCarn, S. R. (1997). "Validation of an inclusive model of homosexual identity formation in a sample of gay men". Journal of Homosexuality. 32 (2): 53–78. doi:10.1300/j082v32n02_04. Fassinger, R. E. (1998). "Lesbian, gay, and bisexual identity and student development theory". Working with lesbian, gay bisexual, and transgender college students: A handbook for faculty and administrators: 13–32.
נקודת מדובנה

נקודת מדובנה (באנגלית: Medovene Point; בבולגרית: нос Медовене) היא לשון יבשה בחוף הדרום-מזרחי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה. לשון היבשה מכוסה קרח. נקודת מדובנה מהווה את הצד הצפון-מזרחי של הכניסה למפרצון זאפאלניה. הנקודה ממוקמת 10.34 קילומטרים דרומית-מערבית מכף סמית'; 6.63 קילומטקים צפונית-מזרחית מנקודת סרדץ; ו-4 קילומטרים דרומית-מזרחית מהר פסגה. הנקודה מופתה לראשונה על ידי סוקרים בולגריים בשנת 2009, ובשנת 2010. הנקודה נקראת על שם הכפר מדובנה שבצפון-מזרח בולגריה; הגאזט האנטארקטי הבולגרי (בבולגרית) נקודת מדובנה באתר הגאזט האנטארקטי של ממשלת אוסטרליה נקודת מדובנה באתר הגאזט האנטארקטי המשווה SCAR של ממשלת אוסטרליה תצלום לוויין של אזור הנקודה, תוך סימון אתרים נוספים באזור באתר copernix גאזט השמות האנטארקטיים הרשמי של בולגריה מידע גאוגרפי והיסטורי הגאזט האנטארקטי הבולגרי
נקודת יירצ'ק

נקודת יירצ'ק (באנגלית: Jireček Point; בבולגרית: нос Иречек) היא לשון יבשה בחוף הצפון מערבי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה. הנקודה מהווה את הקצה הדרומי של הכניסה למפרצון קבט, ואת קצה הצפון-מזרחי של הכניסה למפרצון בורצ'אר. הנקודה ממוקמת 1.1 קילומטרים דרומית - דרום - מזרחית מנקודת מרקלי; ו-2.35 קילומטרים צפונית - צפון-מזרחית מנקודת וילאגרה. הנקודה מופתה לראשונה על ידי סוקרים בולגריים בשנת 2009, ובשנת 2010. הנקודה נקראת על שני כפרים - הכפר יירצ'ק שבצפון-מזרח בולגריה, וכן על שם הכפר יירצ'רובו שבדרום-מזרח בולגריה, שני הכפרים נקראים על שם ההיסטוריון הצ'כי קונסטנטין יירצ'ק. הגאזט האנטארקטי הבולגרי (בבולגרית) נקודת יירצ'ק באתר הגאזט האנטארקטי של ממשלת אוסטרליה נקודת יירצ'ק באתר הגאזט האנטארקטי המשווה SCAR של ממשלת אוסטרליה תצלום לוויין של אזור הנקודה, תוך סימון אתרים נוספים באזור באתר copernix גאזט השמות האנטארקטיים הרשמי של בולגריה מידע גאוגרפי והיסטורי הגאזט האנטארקטי הבולגרי
ניו ריפבליק

ה"ניו ריפבליק" (באנגלית: The New Republic‏ - TNR) הוא שבועון אמריקני דעתני, המופץ מדי שבוע בתפוצה של בין 40,000 - 65,000 עותקים. ה"ניו ריפבליק" נוסד על ידי הרברט קרולי וולטר ליפמן שנעזרו כלכלית בדורותי פיין ויטני ובעלה, וילאד סטרייט, שזכו בעיקר הבעלות על העיתון. ב-7 בנובמבר 1914 יצאה לאור המהדורה הראשונה של העיתון. קו העריכה היה ליברלי ופרוגרסיבי ועסק רבות בתיעוש שפקד את ארצות הברית החל מסוף המאה ה-19 ובהשלכותיו על החברה האמריקנית. חלקו של השבועון בעיצוב דעת הקהל והלך הרוח הפרוגרסיבי בקרב הממשל האמריקני נחשב גדול. במהלך מלחמת העולם הראשונה דחק ה"ניו ריפבליק" לכניסת ארצות הברית למלחמה לצד מדינות ההסכמה. לאחר המלחמה ראה השבועון בעין יפה את צמיחת המשטר קומוניסטי בברית המועצות. קו זה נמשך גם לאחר מלחמת העולם השנייה כאשר השבועון ביקר את האופוזיציה לשלטונות הקומוניסטיים שהשתלטו על מדינות מזרח אירופה. עם תחילת המלחמה הקרה, ועזיבתו של העורך הנרי וואלאס, השתנתה גישתו של השבועון והוא החל מבקר את מדיניותה של ברית המועצות. במהלך שנות ה-50 ביקר השבועון את המקארתיזם ורדיפת הקומוניסטים בארצות הברית. במהלך שנות ה-60 התנגד המגזין למלחמת וייטנאם אולם בו בזמן תקף את השמאל החדש. ב-1975 נקנה השבועון בידי מרטין פרץ, מרצה מאוניברסיטת הרווארד למדעי החברה. פרץ, יוצא השמאל החדש, עזב את התנועה על רקע תמיכתה בתנועות שחרור לאומניות שונות, ביניהן הארגון לשחרור פלסטין. תחת פרץ החל העיתון לנקוט קו יותר פרו-אמריקני, פרו-ישראלי, בעד מדיניות חוץ אמריקנית נוקשה יותר וכלכלית לנטות לכיוון נאו ליברליזם. במהלך שנות ה-80 תמך העיתון בנשיא ארצות הברית רונלד רייגן ובמאבקו בקומוניזם. במהלך שנות ה-90 תמך העיתון במלחמת המפרץ, מלחמת קוסובו והמלחמה בבוסניה. תמיכה זאת הייתה בשם האמונה בהתערבות במשברים הומניטריים ובצורך להשתמש בכוח האמריקני על מנת לקדם את קו המחשבה האמריקני בעולם. החל משנת 2000 חלה ירידה עקבית ותלולה במספר הקוראים של העיתון. ב-2007 מכר פרץ את חלקו בעיתון לקונצרן המדיה הקנדי קנווסט (Canwest). רק כדי לקנותו מחדש, שנתיים מאוחר יותר ב-2009, ביחד עם שותפים. החל ממרץ 2007 עבר ה"ניו ריפבליק" מספר שינויים וביניהם הפך לדו-שבועון. ג'יי-ג'יי גולד הוא העורך של השבועון. חשיפה (סרט, 2003) מדיה וקבצים בנושא ניו ריפבליק בוויקישיתוף אתר האינטרנט הרשמי של ניו ריפבליק (באנגלית) אתר השבועון בלוג של כתבי השבועון איטה פרינץ גיבסון, הליברלים החדשים, באתר העין השביעית, 16 בדצמבר 2014 ניו ריפבליק, באתר אנציקלופדיה בריטניקה (באנגלית) ניו ריפבליק, ברשת החברתית פייסבוק ניו ריפבליק, ברשת החברתית אקס (טוויטר) ניו ריפבליק, ברשת החברתית אינסטגרם ראו למשל: איש האופוזיציה מהגוש המזרחי בגולה, הצופה, 19 במרץ 1948; המשך New Republic’s Editor in Chief Sells His Share of the Magazine כתבה בניו יורק טיימס Peretz, investors buying back TNR כתבה בפוליטיקו
יוהאן ניקולאי מדוויג

יוהאן ניקולאי מדוויג (בדנית: Johan Nicolai Madvig; ‏IPA: [joˈhæn ˈne̝koˌlɑjˀ ˈmæðˀvi]; ‏7 באוגוסט 1804 – 12 בדצמבר 1886) היה פילולוג קלאסי דני, ששימש כשר החינוך וכמנהיג המפלגה הליברלית הלאומית בדנמרק. מדיה וקבצים בנושא יוהאן ניקולאי מדוויג בוויקישיתוף יוהאן ניקולאי מדוויג באתר Gravsted.dk (דנ') המרכז מידע על קבריהם של אישים ידועים, בעיקר דנים (בדנית) יוהאן ניקולאי מדוויג, באתר אנציקלופדיה בריטניקה (באנגלית) כתבי יוהאן ניקולאי מדוויג בפרויקט גוטנברג (באנגלית) ערך זה הוא קצרמר בנושא דנים ובנושא פוליטיקאים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יוהאן ניקולאי מדוויג".
אבי סאייג

אברהם (אבי) סאייג (נולד ב-כ"ח בתשרי ה'תש"ם, 19 באוקטובר 1979) הוא נוירוביולוג וכימאי ממכון דוידסון, הזרוע החינוכית של מכון ויצמן למדע. סאייג נולד ב-19 באוקטובר 1979 בישראל. הוא השלים את תוארו הראשון בכימיה תרופתית באוניברסיטת בר-אילן ובדצמבר 2000 החל את שירותו הצבאי, במסגרת העתודה האקדמית בקריה למחקר גרעיני – נגב. במהלך שירותו הצבאי השלים תואר שני בכימיה פיזיקלית באוניברסיטת בן-גוריון. הוא סיים את שירותו הצבאי במאי 2005. לאחר סיום התואר השני הוא עבר למחלקה לנוירוביולוגיה במכון ויצמן למדע, שם השלים את לימודי הדוקטורט שלו בנושא חקר ההתמרה החושית ופיתוח אמצעי עזר לעיוורים, בהנחיית פרופ' אהוד אחישר וד"ר עמוס אריאלי. ביולי 2009, לקראת סוף הדוקטורט שלו, החל לכתוב בתור סטודנט במדור "שאל את המומחה" במכון דוידסון, שם השיב לשאלות הציבור בענייני כימיה, פיזיקה ומדע וידע כללי. הוא פרש מתפקיד זה בדצמבר 2010. לאחר סיום הדוקטורט שלו הוא הצטרף כעובד מן המניין ליחידה לטכנולוגיה בחינוך שבמכון דוידסון, שם הוא ניהל וארגן מחדש את מדור "שאל את המומחה", את דף הפייסבוק של מכון דוידסון (עד 2015) ואת המדור "מדע בבית" (עד היום). הוא היה גם עורכו הראשי של האתר של מכון דוידסון במשך שנה. בנובמבר 2012 הוא מונה למרצה בחוג למדעים בבית הספר לחינוך במכללת אחוה. סאייג הוא ראש תחום מחקר ופיתוח במחלקה לטכנולוגיה בחינוך. מתמחה בפופולריזציה של המדע באמצעות כתבות וסרטונים באינטרנט. סאייג גר ברחובות. 1997–2000 – תואר ראשון בכימיה בהצטיינות יתרה באוניברסיטת בר-אילן, במסלול כימיה תרופתית. 2001–2004 – תואר שני בכימיה באוניברסיטת בן-גוריון. 2002–2005 – דוקטורט בפקולטה למדעי החיים, המחלקה לנוירוביולוגיה, מכון ויצמן למדע. לסאייג הייתה פינת רדיו דו-שבועית בנושאי מדע ברדיו קול הים האדום. התוכנית נסגרה ב-2016. הוא הופיע בכמה עשרות פרקים בסדרה החפרנים ששודרה בעבר בטלוויזיה החינוכית ובמספר פרקים בסדרה מתחת לעור. כמו כן, הוא השתתף בתוכנית שלושה שיודעים בכאן תרבות. מכון דוידסון לחינוך מדעי אבי סאייג, ניסויי מדע בבית, באתר מכון דוידסון לחינוך מדעי, ‏30 באוקטובר 2019 אבי סאייג, ‏בחנו את עצמכם: מה אתם יודעים על מדע?, באתר ‏מאקו‏, 24 במרץ 2015 אבי סאייג, חידון אתגר המספרים, באתר מכון דוידסון לחינוך מדעי, ‏15 בנובמבר 2012 שאל את המומחה, באתר מכון דוידסון לחינוך מדעי ד"ר אבי סאייג, באתר "מכון דוידסון לחינוך מדעי" אברהם סאייג | ADAMS Academy Fellowship, באתר adams.academy.ac.il קורות חיים ורשימת פרסומים
שאנדור פירסט

שאנדור פירסט (בהונגרית: Fürst Sándor; רום, 27 בנובמבר 1903 – בודפשט, 29 ביולי 1932) היה פוליטיקאי קומוניסטי יהודי-הונגרי, אחד הקומוניסטים שהואשמו והוצאו להורג חפים מפשע בשל ההתנקשות בביאטורבאדי (זה קרה ב-13 בספטמבר 1931, כאשר סילבסטר מטושקה (סוחר ופושע הונגרי בווינה) פוצץ חלק ממסילת הרכבת של ויאדוקט הרכבת ביאטורבדי. הפיצוץ גבה 22 הרוגים). שאנדור פירסט נולד במשפחה יהודית כבנם של מור פירסט ושל רוזליה ויטמן. הוא היה פקיד במפעל רודיאנטה בבודפשט וחבר באיגוד הפקידים של הונגריה. הוא הצטרף למפלגת הקומוניסטים של הונגריה (KMP) בשנת 1926, בשל כך הוא נעצר פעם אחר פעם באופן סדרתי משנת 1928, ומכיוון שלא הצליחו להוכיח דבר נגדו הוא שוחרר, אך איבד את מקום עבודתו. בשנת 1930 הפך לחבר הנהגת המפלגה ולכן נעצר במהרה מחדש. בשנת 1932 התגורר ברחוב קֶנְדֶה 27, בבודה ברובע 1 של בודפשט. לגבי ביצוע ההתנקשות הביאטורבדי, הממשלה האשימה את הקומוניסטים (האשמת שווא) בביצוע הפיצוץ ואחר כך הכריזה על ממשל צבאי. במשפט גזר בית המשפט עונש מוות על פירסט יחד עם אימרה שלאי במקור: הולנדר (שניהם היו קומוניסטים יהודים הונגרים). הסיוע האדום ההונגרי פתח בקמפיין לעזור להם, אך ניסיונם לא הצליח. לשווא מחו המשוררים אטילה יוז'ף וג'ולה אייש על ההחלטה בעלון בשנת 1932. שאלאי ופירסט נתלו ב-29 ביולי. הטקסט ההונגרי של שיר התנועה ששמו "אנו בחזית המאבק" - במקור גרמני של התנועה הקומוניסטית - משמש לזכרם. חמש השורות האחרונות של השיר:המשמר מוכן למלחמת המעמדות, "לא מפחיד אותנו ממשל צבאי ומוות. ייסורינו הסתיימו, לא נתמקח יותר, זכרו את שלאי ופירסט, פרולטריון! זכרו את שלאי ופירסט, פרולטריון!" ביוגרפיה של שאנדור פירסט, בלקסיקון הביוגרפי ההונגרי מדיה וקבצים בנושא שאנדור פירסט בוויקישיתוף Születése bejegyezve Rum állami akv. 78/1903. folyószám alatt. HU BFL VII.5.c 8593/1932
שגיא 2000

שגיא 2000 הוא אזור תעשייה הממוקם בעמק יזרעאל, וסמוך לעיר מגדל העמק. מנהלת האזור היא לימור מגן תלם ויושב ראש הדירקטוריון הוא אייל בצר, ראש מועצה אזורית עמק יזרעאל. באזור התעשייה ממוקמים כ-15 מפעלים הכוללים ייצור מזון, אופטיקה, לוגיסטיקה וטקסטיל המעסיקים כ-800 איש. שגיא 2000 מוגדר כאזור עדיפות לאומית א. בשנת 2018 פורסם כי עתיד לקום בסמוך לאזור התעשייה מתקן כליאה. הפרסום עורר התנגדות רבה של המועצה האזורית ושל עיריית מגדל העמק. בשנת 2019 הוחלט על הגדלת אזור התעשייה באמצעות הקמת 24 מפעלים חדשים שיעסיקו כ-1,000 עובדים נוספים על אלו הקיימים. עלות הרחבת שגיא 2000 נאמדת בכ-34 מיליון שקלים חדשים. מינהלת שגיא 2000, באתר המועצה האזורית עמק-יזרעאל פארק תעשיות שגיא 2000, באתר מידע על איזורי תעשייה עמק יזרעאל: המועצה האזורית ועיריית מגדל העמק מתנגדות להקמת מתקני כליאה באזור התעשייה שגיא 2000, באתר "מרכז העניינים", ‏7 באוגוסט 2018 אזור התעשייה "שגיא 2000" בתנופת פיתוח, באתר "קול הגליל", ‏23 באפריל 2019
Wiwibloggs

Wiwibloggs (בתעתיק לעברית: וויוויבלוגס) הוא אתר חדשות וערוץ יוטיוב, המתמקד בתחרות הזמר של האירוויזיון. האתר מקבל את רוב צפיותיו בתקופת האירוויזיון בחודש מאי, כך לדוגמה בשנת 2016 הגיע האתר לשיא של כ-250,000 צפיות ביום. האתר הוקם באפריל 2009. ערוץ היוטיוב הוקם ב-2010 ולו כ-95 אלף מנויים. בחודש אפריל 2015 זכו Wiwibloggs בפרס בלוג האומנות והתרבות של השנה בממלכה המאוחדת. באותו החודש, ויליאם לי אדמס, העורך הראשי של האתר וכתב לשעבר במגזין טיים, היה בלוגר האירוויזיון היחידי שלקח חלק כמשתתף בפאנל שנערך בלונדון לאחר אירוע הלהיטים הגדולים של האירוויזיון לרגל חגיגות שישים השנים לאירוויזיון. בתוכנית הרשמית של האירוע תיאר איגוד השידור האירופי את האתר כ"אתר הפופולרי ביותר בנושא אירוויזיון". מטעם האתר נשלחו שופטים לגמרים לאומיים במספר רב של מדינות, לרוב אדמס עצמו. בין הגמרים הלאומיים בהם שפטו שופטים מטעם האתר נמצאים: Melodi Grand Prix הנורווגי, Depi Evratesil הארמני, Nationalny Otbor הבלארוסי, Selecția Națională הרומני, Unser Lied für Israel הגרמני, Supernova הלטבי, Festival Da Canção הפורטוגלי ו-Uuden Musiikin Kilpailu הפיני. במהלך אירועי אירוויזיון 2016 השתתפו אדמס וכתב נוסף באתר, דבאן אדרמי, כאורחים מיוחדים בתוכנית הטלוויזיה השוודית הסוקרת את השירים לאירוויזיון מטעם תאגיד השידור השוודי SVT. תוכנית זו שודרה שעה לפני חצאי הגמר וגמר האירוויזיון שנערך בסטוקהולם. שלוש שנים לאחר מכן, במהלך חצי הגמר הראשון של אירוויזיון 2019, הנחה אדמס לייב רשמי של תאגיד השידור הישראלי והשתתף יחד עם אדרמי בתוכניות נוספות מגרמניה והממלכה המאוחדת שסקרו את האירוויזיון. הכתב הפורטוגלי באתר, ברנרדו פריירה סיקר עבור RTP את אירוע הגמר הלאומי המקומי בשנת 2019 בו זכה קונאן אוזיריס עם השיר Telemóveis. אדמס הופיע בהופעת קמאו בסרט תחרות הזמר של האירוויזיון: סיפורה של Fire Saga בתפקיד עצמו, כפרשן אירוויזיון. הוא פגש את כוכב הסרט וויל פארל כשנתיים לפני יציאת הסרט במהלך אירועי אירוויזיון 2018 בליסבון, פורטוגל. מאז 2016 מארגנת מערכת האתר באופן מסורתי מסיבה בשם "WiwiJam" שמהווה חלק מאירועי האירוויזיון לאותה השנה, הכוללת הופעות רבות של נציגי המדינות ואמנים מהגמרים הלאומיים השונים. אתר האינטרנט הרשמי של Wiwibloggs Wiwibloggs, ברשת החברתית פייסבוק Wiwibloggs, ברשת החברתית אקס (טוויטר) Wiwibloggs, ברשת החברתית אינסטגרם סרטונים בערוץ של Wiwibloggs, באתר יוטיוב "Google Analytics data". במאי 2016. נבדק ב-18 באוקטובר 2016. {{cite news}}: (עזרה) wiwibloggs, ערוץ היוטיוב "2015 Winners and Highly Commended". UK Blog Awards. אורכב מ-המקור ב-2015-04-21. נבדק ב-20 באפריל 2015. {{cite news}}: (עזרה) "Eurovision Song Contest 60th Anniversary Conference Official Programme" (PDF). EBU. 24 באפריל 2015. אורכב מ-המקור (PDF) ב-7 באפריל 2015. נבדק ב-26 באוגוסט 2015. {{cite news}}: (עזרה) wiwibloggs (10 במאי 2016). "Studio Eurovision: wiwibloggs join Sweden's ESC pre-show". wiwibloggs. נבדק ב-23 במאי 2016. {{cite news}}: (עזרה) Raisa Bruner (26 ביוני 2020). "The Real Stars of the Eurovision Song Contest on the Competition Behind the New Netflix Comedy". TIME. נבדק ב-1 ביולי 2020. {{cite news}}: (עזרה)
משחקי איי האוקיינוס ההודי

משחקי איי האוקיינוס ההודי הם תחרויות ספורט רב-ענפיות בין-לאומיות, הנערכות מדי ארבע שנים לערך בהשתתפות ספורטאים מאיים וממדינות איים באוקיינוס ההודי. המשחקים התקיימו לראשונה ב-1979 ונערכו עד כה עשר פעמים. גרסה מוקדמת של המשחקים התקיימה משנת 1947 ועד 1963 בהשתתפות מדגסקר, מאוריציוס וראוניון ונקראה משולש משחקי איי האוקיינוס ההודי (אנ'). בעקבות סכסוך בין המשתתפות פסקו המשחקים לאחר 1963. ב-1974 הציע הוועד האולימפי של ראוניון לייסד תחרות ספורט רב-ענפית של מדינות האוקיינוס ההודי. הרעיון אומץ על ידי הוועד האולימפי הבין-לאומי. התחרות נקראה בתחילה משחקי האוקיינוס ההודי, אך שמה השתנה לשם הנוכחי לאחר שסרי לנקה, שהתכוונה להשתתף בהם, החליטה להימנע מכך. מטרות קיום המשחקים הן לעודד שיתוף פעולה אזורי, ידידות והבנה בין המשתתפות בהם, לאפשר לספורטאים מהאזור להשתתף מדי מספר שנים בתחרות בקנה מידה משמעותי ולעודד הקמת תשתית לתחרויות ספורט אצל המשתתפות. המדינות הבאות השתתפו בכל עשר התחרויות אלא אם צוין אחרת: האיים המלדיביים איי קומורו (מלבד תחרות 2015) מאוריציוס מדגסקר (מלבד תחרות 1979) מיוט (השתתף בחמש תחרויות, מאז 2003) סיישל ראוניון בתחרות הראשונה ב-1979 השתתפו כאלף ספורטאים. בתחרות העשירית ב-2019 השתתפו שבע משתתפות וכ-2,000 ספורטאים, שהתחרו ב-14 ענפי ספורט. במהלך השנים התקיימו במסגרת המשחקים תחרויות בענפי הספורט הבאים: המשחקים הבאים מיועדים להתקיים בשנת 2027 בקומורו שבאוקיינוס ההודי. להלן התפלגות המדליות שצברו במשחקים המדינות המשתתפות עד 2015: 2003 מדליות צרפת באוקיינוס ההודי נספרו עבור ראוניון. מדיה וקבצים בנושא משחקי איי האוקיינוס ההודי בוויקישיתוף האתר הרשמי של משחקי 2019, מאורכב באתר Web Archive כולל האיים רודריג ואגלגה (אנ'). ב-2003 השתתף עם ראוניון בשם האוקיינוס ההודי הצרפתי. ב-2003 השתתף עם מיוט תחת השם האוקיינוס ההודי הצרפתי.
סמסונג גלקסי סמארט טאג

סמסונג גלקסי סמארט טאג (באנגלית: Samsung Galaxy SmartTag) הוא גאדג'ט לאיתור מפתחות, אשר מיוצר על ידי סמסונג אלקטרוניקה. המכשיר משתמש ב-Bluetooth LE כדי לאפשר למשתמש לאתר את האובייקט אליו הוא מחובר באמצעות אפליקציה. המכשיר הוכרז באירוע Galaxy Unpacked של סמסונג ב-14 בינואר 2021. הסמארט טאג הוא מכשיר מעקב קטן אשר ניתן להצמיד לכל חפץ על מנת לאתר אותו באופן מידי. ניתן לחברו בעזרת רצועה קטנה הנמכרת בנפרד, או באמצעים אחרים. הוא מיועד בעיקר למציאת מפתחות, מזוודות וארנקים. לאחר מכן ניתן לאתר את המכשיר באמצעות אפליקציה המשתמשת ב-Bluetooth LE. גרסה אחרת, הגלקסי סמארט טאג פלוס, תשתמש בפס רחב על מנת לאתר את המכשיר ותופץ במהלך 2021. בעוד שהמכשיר נמצא בטווח הבלוטות' (120 מטר), הוא יכול לנגן רינגטון כדי להתריע בפני המשתמש על מיקומו המדויק. אם המכשיר נמצא מחוץ לטווח, עדיין ניתן לאתר את המכשיר באמצעות רשת ה-"Galaxy Find" של סמסונג, המשתמשת בטלפונים של סמסונג גלקסי באזור כדי לאתר את מיקום המכשיר. למכשיר יש גם כפתור לתכנות SmartThings שיכול לשמש לשליטה על מוצרי בית חכם. כדי לכייל אותו נדרש לחבר אותו פעם אחת למכשיר אותן יש לבצע באמצעות ה-SmartThings. ישנן מספר הוראות ראשוניות. במהלך הכיול יש ללחוץ לחיצה ארוכה על הכפתור במרכז התג החכם, לאחר מכן נדרש לשדך לו שם ולכן להתקין את התוסף SmartThings Find. לאחר מכן, ניתן למצוא אותו באמצעות גלי בלוטות' בתדר נמוך שהמכשיר מפיץ, עד שמתקרבים מספיק עם המכשיר והוא מתחבר לטלפון. ניתן להשתמש בו גם באופן הפוך. כלומר, באמצעות הסמארט טאג לאתר את הטלפון, על ידי לחיצה בלחצן שבמרכז התג. התגית מתקשרת עם סאמרטפונים של סמסונג בלבד, באמצעות בלוטות׳ במרחק של עד 120 מטר. היא מאפשרת מציאה של הפריט אליו היא מוצמדת על ידי הצגת מיקומו על מפה – כולל המרחק ממנו, הצגת הכיוון בו נמצא החפץ במציאות רבודה על מסך המכשיר או באמצעות כפתור באפליקציה הגורם לתגית להשמיע צליל. התגית בעלת חור ייעודי דרכו ניתן להצמידה למחזיק מפתחות. לגלקסי סמארט טאג סוללת כפתור (אנ') בלתי נטענת וניתנת להחלפה. את מצב הסוללה ניתן לראות באפליקציית ה-SmartThings. ניתן למצוא את התג בכמה דרכים. יש לו מד קליטה שהולך ומתחזק ככל שמתקרבים לתג. בנוסף, ניתן ללחוץ על אייקון הצלצול שיגרום לתג לצפצף. עוצמת הצליל ניתנת לוויסות בהגדרות. כמו כן מיקום התגית מוצג גם על מפת הסמארטפון. לפי סמסונג המיקום מדויק, אך במקרים מסוימים עלול להיות סטייה במרחק של כמה קילומטרים מהמקום המדויק. במקרים אלו, ניתן לעיין בהיסטוריית המיקומים של התגית כדי לאתר אותו, אפילו במצב לא מקוון. כל העת מכשירי גלקסי אחרים מעדכנים את שרתי סמסונג במיקומה של כל תגית אשר נמצאת בסביבתם ובכך מסייעת באיתור מיקומה. מדיה וקבצים בנושא סמסונג גלקסי סמארט טאג בוויקישיתוף אור אליעז, ‏סמסונג חשפה את סדרת גלקסי S21, באתר ‏מאקו‏, 14 בינואר 2021
ג'ון ויליאם גריגס

ג'ון ויליאם גריגס (באנגלית: John William Griggs;‏ 10 ביולי 1849 – 28 בנובמבר 1927) היה פוליטיקאי אמריקאי, איש המפלגה הרפובליקנית, שכיהן כמושל ניו ג'רזי ה-29 בשנים 1896–1898, ולאחר מכן כיהן כתובע הכללי של ארצות הברית עד 1901. ג'ון ויליאם גריגס נולד בניוטון, ניו ג'רזי. ב-1868 הוא סיים את לימודיו בקולג' לאפייט, שם הוא היה אחד החברים המייסדים של אחוות טתא-דלתא-כי. גריגס כיהן כחבר האספה הכללית של ניו ג'רזי בשנים 1876–1877 ובסנאט של ניו ג'רזי בשנים 1883–1888, כשבשנת 1886 הוא כיהן כנשיא הסנאט. הוא נבחר כנציג במשלחת מניו ג'רזי לוועידה הארצות של המפלגה הרפובליקנית של 1888. ב-1896 נבחר גריגס כמושל ניו ג'רזי וכיהן בתפקיד עד 1898. הוא פרש מתפקידו כדי לכהן כתובע הכללי של ארצות הברית בממשלו של הנשיא ויליאם מקינלי. בתפקיד זה הוא כיהן עד 1901. בשנים 1894–1900 הוא היה חבר חבר הנאמנים של קולג' לאפייט. הוא היה אחד החברים הראשונים שמונו לבית הדין הקבוע לבוררות בהאג, תפקיד בו הוא שימש בשנים 1901–1912. כאשר הוקם הבנק הלאומי המאוחד של ניו יורק (Consolidated National Bank) ביולי 1902, היה גריגס אחד מ-14 הדירקטורים שלו. ב-1905 הוא מונה כנשיא חברת מרקוני לטלגרף אלחוטי באמריקה, תפקיד בו הוא שימש עד לארגונה מחדש של החברה כ"תאגיד הרדיו של אמריקה" (RCA) ב-1919. ב-RCA הוא היה דירקטור והיועץ המשפטי של החברה עד למותו. ג'ון ויליאם גריגס נפטר בפטרסון, ניו ג'רזי ב-28 בנובמבר 1927. הא נטמן בבית הקברות סידר לואן שבעיר. על שמו נקראת שדרת גריגס שבעיר טינק שבניו ג'רזי. מדיה וקבצים בנושא ג'ון ויליאם גריגס בוויקישיתוף ג'ון ויליאם גריגס, באתר מחלקת המשפטים של ארצות הברית (באנגלית) ג'ון ויליאם גריגס, באתר אגודת המושלים הלאומית (באנגלית) ג'ון ויליאם גריגס, באתר The Political Graveyard (באנגלית) ג'ון ויליאם גריגס, באתר "Find a Grave" (באנגלית)
High School Musical (פסקול)

High School Musical הוא הפסקול של הסרט המקורי של ערוץ דיסני, היי סקול מיוזיקל. הפסקול הוקלט במהלך חמישה ימים, הוא יצא לאור ב-10 בינואר 2006, והפך לאלבום הנמכר ביותר של אותה השנה, לאחר שמכר כ-3.7 מיליון עותקים בארצות הברית. נכון לשנת 2017, מכר האלבום מעל ל-9 מיליון עותקים ברחבי העולם. * אינם נמצאים בדיסק הראשון של גרסת המהדורה המיוחדת הכפולה. ** ההדפסה הראשונה של הפסקול בישראל שיצאה תחת חברת הליקון (חברה) כללה גרסה עברית לשיר Breaking Free בביצוע גילת הילל לצד רצועת הקליפ שנתנה לצפייה כאשר הכניסו את הדיסק לנגן DVD דרו סילי שר בכמה מהשירים, וקולו מעורבב עם זה של זאק אפרון. במקור הוא לא קיבל קרדיט על שירה. אתר האינטרנט הרשמי של High School Musical מידע על האלבום High School Musical באתר MusicBrainz האלבום High School Musical באתר Discogs האלבום High School Musical באתר ספוטיפיי האלבום High School Musical באתר Yandex.Music (ברוסית) High School Musical, 2006-01-20, נבדק ב-2021-01-29 Disney's 'High School Musical' Franchise By the Numbers, Fortune (באנגלית) MJD, CSPC: High School Musical Popularity Analysis - Page 4 of 17, ChartMasters, ‏2017-09-07 (באנגלית אמריקאית) https://www.discogs.com/release/8866296-The-High-School-Musical-Cast-High-School-Musical-פסקול-הסרט-המקורי יושבים? זאק אפרון לא באמת שר ב"היי סקול מיוזיקל"!, באתר mako, ‏2018-01-21 Steffen Hung, Soundtrack - High School Musical, austriancharts.at charts.org.nz - Soundtrack - High School Musical, charts.nz spanishcharts.com - Soundtrack - High School Musical, spanishcharts.com danishcharts.com - Soundtrack - High School Musical, danishcharts.dk norwegiancharts.com - Soundtrack - High School Musical, norwegiancharts.com Soundtrack - High School Musical, ultratop.be Steffen Hung, Soundtrack - High School Musical, hitparade.ch lescharts.com - Soundtrack - High School Musical, lescharts.com Soundtrack - High School Musical - hitparade.ch, hitparade.ch australian-charts.com - Soundtrack - High School Musical, australian-charts.com universal music mexico, web.archive.org, ‏2007-03-11 Soundtrack, Billboard ARIA CHarts - End of Year Charts - Top 100 Albums 2006, web.archive.org, ‏2007-01-13 Alben 2006 Österreich | Album-Charts | Top 75 Auswertung, web.archive.org, ‏2016-03-04 Top Albums, SNEP (ב־) Alben 2006 Deutschland | Album-Charts | Top 100 Auswertung, web.archive.org, ‏2016-03-04 Wayback Machine, web.archive.org, ‏2012-02-20 Alben 2006 Norwegen | Album-Charts | Top 40 Auswertung, web.archive.org, ‏2016-03-04 Billboard 200 Albums - Year-End, Billboard Das österreichische Hitparaden - und Musik-Portal, austriancharts.at Alben 2007 Dänemark | Album-Charts | Top 40 Auswertung, web.archive.org, ‏2015-08-01 Alben 2007 Deutschland | Album-Charts | Top 100 Auswertung, web.archive.org, ‏2015-01-10 Wayback Machine, web.archive.org, ‏2010-02-15 Billboard 200 Albums - Year-End 2007, Billboard Billboard 200 Albums - Year-End 2008, Billboard